text: Ove P og FC Fredericia glæder sig over OB-sejren
  23 september 2015 kl. 04.58
  Det var en særdeles tilfreds cheftræner Ove Pedersen, som tirsdag aften så sit mandskab sende superligaholdet OB ud af DBU Pokalen i 3. runde med en 2-1 sejr hjemme på Monjasa Park i Fredericia.
  Der var glæde i omklædningsrummet hos både træner og spillere efter sejren over  OB,
  – Jeg er selvfølgelig rigtig glad for sejren og for at gå videre, som betyder endnu flere kampe for vores hold. OB var stærke, og de var da også bedst i dag. Efter en hård første halvleg kommer vi dog langt bedre med i anden halvleg, og spillerne skal have ros for at turde sætte de rigtige angreb op. I de sidste 45 minutter forsvarede vi os ikke kun, men vi lurede hele tiden på de her hurtige omstillinger, som vi er så farlige på, og vi laver to pragtfulde mål, siger Ove Pedersen til FC Fredericias hjemmeside.
  Slut. FC leverer overraskelsen!! 2-1 og vi er videre i pokalen #fcfob #dbupokalen
  Både Ove Pedersen og flere af de nye spillere har en fortid i OB, så sejren over det fynske superligahold var ekstra kærkommen.
  SønderjyskEs superligahold vandt med 3-1 i over serieholdet fra Vejgård og er også videre i pokalturneringen.
  